1. **O le faavae o le faatuatua:**
	* ***O tusitusiga paia / O le Atua o viiga:***
		+ O le au toe fuata’ina i le 16th seneturi na faia se suiga moni lava i le lalolagi. Ae sa latou faamanino mai e leai lava se mea e ese mai ai i latou poo se mea faapitoa e uiga i a’i latou. Oi latou o ni tagata na liua e le Atua. Ona o lenei mafuaaga, na latou ta’utino atu ai: “Ia na’o i le Atua lava le viiga.”
		+ Na faapefea ona faatinoina lenei suiga i a’i latou? O le faitauina o le Afioga a le Atua na faatinoina ai lenei lava vavega. O le a se mea na faia e le Tusi Paia mo i latou nei, a’o le a foi se mea e mafai ona faia mo i tatou?
			1. O le faavae lea o le faatuatua
			2. O le talitonu i Ana folafolaga e faafouina ai lo latou faatuatua ma le lototetele
			3. O ona lau e faapei o fua o le laau o le ola
			4. Na faasusulu atu le olioli, o le faamoemoe, ma le malamalama
			5. Na te aumaia le faasinomaga, o le mautinoaga, o le malosi ma le poto
			6. E ola ai o tatou tagata i le tino, o le mafaufau, o lagona ma le agaga
		+ I taimi ia o le pogisa, sa faamalieina ai e le Tusi Paia o latou olaga ua oo ai i le tulaga o le ofoina atu lea o latou ola ina ia tutumau ma le faamaoni i ana aoaoga. E le o faamalieina ea foi lou olaga i Ana afioga i ona aso nei? Faitau le Tusi Paia ma tatalo i aso uma:
	* **O loo avanoa le Tusi Paia mo tagata uma:**
		+ Na taumafai Tinitali (1494-1536) e faasa’osa’o ni mea sesē o le Tusi Paia ma tusia e Uikilifi (na faaliliuina mai i le gagana Latina), ma faia se faaliliuga tuusa’o mai ulua’i gagana sa i ai. Na ia lomia ma faaliliuina le Feagaiga Fou mai le gaganaEleni.
		+ Na faaauau ma toe faaleleia e Miles Coverdale le galuega a Tinitali i le faaliliuina o le Feagaiga Tuai mai le gagana tuusa’o faa-Eperu. E faapea, i le1535, na lomia ai le ulua’i Tusi Paia i le gagana Peretania.
		+ O lenei lomiga na avea ma faavae mo le faaliliuga sa sili ona faaaogaina e le tele o le au failauga o le Tusi Paia i le gagana Peretania: o le lomiga lea o le *King James*, na lomia i le1611.
		+ O Erasmus o Rotterdam na lomia le Feagaiga Fou i le gagana Eleni i lea taimi (o lea auaunaga na avea o se faavae mo faaliliuga uma a le au Toefuata’ina).
		+ A’o saunia ma lomia le Tusi Paia i le gagana Peretania, na faaliliuina e isi foi o le au toefuata’ina le Tusi Paia i la latou lava gagana.
			1. Matini Luteru o Siamani (1534)
			2. Piea Ropati: o Farani (1535)
			3. Brest Bible: o Polani (1563)
			4. Casiodoro de Reina: o Sipaniolo (1569)
			5. Kralice Bible: Czech (1579)
			6. Jonas Bretkunas: Lithuanian (1579)
			7. Jurij Dalmatin: Slovenian (1584)
			8. Giovanni Diodati: o Italia (1607)
			9. João Ferreira de Almeida: o Potukale (1691)
	* **O le Faaliliu upu o le Tusi Paia:**
		+ Na liua le olaga o Matini Luteru i le uluai taimi na ia faitauina ai le Tusi Paia i le gagana Latina.
		+ A’o ia susu’eina ona itulau, sa ia matauina le maualuga o le mana o loo faamalamalamaina ia upu uma i lona mafaufau. Sa avea o se Talalelei e ola ma faamanuiaina. Ua mou atu ni tu ma aga pogisa masani, a ua totogo a’e le alofa tunoa o Keriso. O le a le mana lea na faamalamalamaina lona mafaufau?
		+ O le Agaga Paia, ua na o le pau lea o le faamatalaupu moni o le Tusi Paia, aua o Ia lea e faailoa mai upu moni uma o loo i ai. Ma o le Agaga Paia lava lea e tasi o loo tuuina mai i a’i tatou ina ia mafai ai foi ona tatou malamalama i ai! (Ioane 14:26; 16:13).
		+ Talu mai lea taimi, sa manino mai lava e le mafai ona autasi tu ma aga o loo a’oa’oina e le ekalesia aloa’ia ma upu moni o loo i le Tusi Paia. Ua na o le pau lea o le tulafono o le faatuatua ma le amio o loo i le Tusi Paia, ma ua faailoa mai i a’i tatou e le Agaga Paia.
2. **O le faavae o le faaolataga:**
	* ***O le alofa tunoa/ o le faatuatua/ ma Keriso*.**
		+ E tolu ni upumoni faavae o faaalia mai i le Efeso 2:8
			1. Ua na’o le **alofa tunoa** e faaolaina ai i tatou
			2. O le auala e maua ai le alofa tunoa ua na’o le **faatuatua** lea
			3. O le meaalofa lenei a le Atua, o le meaalofa a Lona Alo lea o: **Keriso**
		+ Ona o a tatou agasala, ua faasalaina ai i tatou i le oti e faavavau (Roma 6:23a). Peita’i, ua saunia e le Atua le auala e totogiina ai a tatou aitalafu ma tuuina mai i a’i tatou le ola e faavavau (Roma 6:23b).
		+ Ina ua iloa e Matini Luteru ua na’o Keriso le puna o lona faaolataga, ona amata loa lea ona ia tala’ina le upu moni. O le faitau afe, o e na saisaitia i filifili ona o faiga taufaasesē a le fili, na liua ma faasa’olotoina.
		+ E ui lava o le faaolataga e maua fua, a’o lona tau e le gata mai, ma ua lava lea mo tagata uma (Ioane 3:16; Roma 8:32).
	* **O le tuputupua’e i le alofa tunoa:**
		+ I le taimi o le auga Tupulaga Feololo, sa mafaufau tagata e uiga i le mauaina o lo latou faaolataga (ma o latou tuaā) e ala i sauniga misisā, povi po’a, faamanu’alia, ma tagata malaga…
		+ O nei mea uma na avea ma mafatiaga. E le taitai ona lava. Se’ia oo ina ua latou maua le alofa tunoa o Keriso. Mai lena lava taimi sa latou lagonaina ai le sa’olotoga moni. Pena taitaiina ea i latou i lea sa’olotoga ina ia ino’ino ai i le Tulafono, poo le usita’i i ai?
		+ Sa faagaeetia Ioane Ueselē, o se tasi na faavaeina le lotu Metotisi i le (1703-1791), ina ua ia faitauina se folasaga a le alii o Luteru i tagata Roma. O lona faatuatua fou na taitaiina atu ai o ia e saili le tuputupu a'e i le alofa tunoa
		+ I le iloaina o ia lava ua faaolaina i le alofa tunoa, e le’i taitaiina atu ai o ia ina ia ino’ino i le Tulafono, ae ina ia suesue atili i ai ma le faaeteete, ina ia ola ai atili i se soifuaga e ogatasi ma le soifuaga o loo finagalo ai Keriso ia te ia.